stanford-oval/wikipedia huggingface dataset:
קיילי ג'נר

| --- | --- |
קובץ:Kylie Jenner in 2021.jpg
 לידה:  10 באוגוסט 1997 (בת 27) לוס אנג'לס, קליפורניה, ארצות הברית
 שם לידה:  Kylie Kristen Jenner 
 מדינה:  ארצות הברית
 מקום מגורים:  הידן הילס, קליפורניה, ארצות הברית
 ידועה בשל:  הסדרה הדוקומנטרית "משפחת קרדשיאן"
 השכלה:  בית ספר סיירה קניון  בית הספר לורל ספרינגס 
 תקופת הפעילות:  מ-2007
 מקצוע:  ידוענית, דוגמנית, אשת עסקים
 בן או בת זוג:  טייגה (2014–2017)  טראוויס סקוט (7 בספטמבר 2021–7 בינואר 2023) 
 מספר צאצאים:  2 
 חתימה:   
 http://www.thekyliejenner.com
 
קיילי קריסטן ג'נר (באנגלית: Kylie Kristen Jenner; ‏נולדה ב־10 באוגוסט 1997) היא ידוענית, יזמית, מעצבת, אושיית רשת ודוגמנית אמריקאית. התפרסמה בעקבות השתתפותה בסדרת הריאליטי "משפחת קרדשיאן" לצד משפחתה. באוגוסט 2017 עלתה תוכנית הספין אוף "החיים על פי קיילי", המתמקדת בג'נר. ג'נר היא אושיית רשת פופולרית ביותר ולה 400 מיליון עוקבים באינסטגרם.
היא נבחרה על ידי "טיים מגזין" כאחת מבין 25 בני הנוער המשפיעים ביותר בעולם לשנת 2014, ובשנת 2015 נבחרה שוב על ידי "טיים מגזין" לאחת מבין 30 בני הנוער המשפיעים ביותר בעולם. בשנת 2017 נכנסה לרשימת "100 הסלבריטאים העשירים" של המגזין "פורבס" והייתה לאדם הצעיר ביותר שנכנס לרשימה אי פעם. אף על פי כן, במאי 2020 חזר בו המגזין, בטענה שהיא ניפחה את הערכת הונה האישי.
ילדותה

קיילי ג'נר נולדה בלוס אנג'לס וגדלה בקלבסס, פרבר סמוך. היא בת הזקונים של קריס ג'נר וקייטלין ג'נר ואחותה הצעירה של קנדל ג'נר. מצד אמה יש לה שלוש אחיות-למחצה גדולות: קורטני (נולדה ב-1979), קים (נולדה ב-1980) וקלואי (נולדה ב-1984), ואח למחצה, רוב קרדשיאן (נולד ב-1987). מצד אביה, יש לה שלושה אחים-למחצה גדולים: ברט (נולד ב-1978), ברנדון (נולד ב-1981), וסאם ברודי (נולד ב-1983), ואחות גדולה למחצה, קייסי ג'נר (נולדה ב-1980).
ג'נר השתתפה בקבוצת המעודדות של בית ספרה. בשנת 2012, היא עברה לחינוך ביתי.
קריירה

ג'נר החלה את קריירת הדוגמנות שלה עם הליין של חברת Sears, ששמו "Crush Your Style". בהמשך ג'נר הופיעה על שערי מגזינים שונים לנוער, ומגזינים לאופנה ויופי בהם קוסמופוליטן, סבנטין, מארי קלייר מקסיקו, רמיקס, טין ווג, ELLE,‏ Paper ועוד. יחד עם אחותה קנדל היא הנחתה אירועי שטיח אדום שונים, בין היתר את בכורת הסרט של "משחקי הרעב" ואת בכורת הסרט המבוסס על סדרת הטלוויזיה "Glee".
קריירה > 2007-2012: משפחת קרדשיאן

בשנת 2007 ג'נר, יחד עם הוריה ואחיה, קנדל, קורטני, קים, קלואי ורוב, החלה להופיע בתוכנית הריאליטי "משפחת קרדשיאן", המתארת ועוסקת בחייהם האישיים והמקצועיים של בני משפחתם.
הסדרה זכתה להצלחה עבור רשת השידור שלה, "E!", והביאה ליצירת ספין-אופים רבים, כולל "קורטני וקים עושות את מיאמי (אנ'), "קלואי & לאמאר" (אנ'), קורטני וקים עושות את ניו יורק (אנ'), ו"קורטני וקלואי עושות את ההמפטונס (אנ'), שבהם ג'נר עשתה מספר הופעות אורח.
האחיות גם הנחו את הסרט "Glee: The 3D Concert" בתיאטרון ריג'נסי וילג' בווסטווד שבלוס אנג'לס באוגוסט 2011.
בהמשך השנה, הן הוצגו במגזין "Seventeen Style Stars of the Year" (שבעה עשר כוכבי השנה) ונבחרו בהם בתור "שגרירי הסטייל" עבור המגזין. השניים אירחו את בכורת הסרט "הנדר" (אנ') בפברואר 2012. הם גם ראיינו את צוות הסרט משחקי הרעב בהקרנת הבכורה בתיאטרון נוקיה שבלוס אנג'לס במרץ 2012. מאוחר יותר בשנה זו, היא כיכבה לצד אחותה קנדל ואמה קריס ג'נר בפרק של תוכנית הריאליטי האמריקאית "America's Next Top Model" (אנ') (דוגמנית הצמרת הבאה של אמיריקה).
קריירה > 2013–2014: מיזמים ראשונים

האחיות ג'נר אירחו יחד את פרסי הווידאו לשנת 2014, שם קיילי עשתה את הופעת הבכורה שלה בפרומו לתוכנית בטורונטו שבקנדה ביוני 2014.
באוגוסט 2014, האחיות ג'נר הופיעו בקליפ "Recognize" של הזמר הקנדי PartyNextDoor.
היא גם הופיעה בקליפ של הזמר האמריקאי ג'יידן סמית' בשיר "Blue Ocean"
ג'נר ואחותה קנדל כתבו יחד את רומן המדע הבדיוני הדיסטופי "מורדים: עיר אינדרה: סיפורם של לקס וליביה", שמתמקד סביב שתי בנות תאומות, לקס וליביה, ב"ביוספירה המקיימת את עצמה" שהורכבה מהשרידים של כדור הארץ המכונה אינדרה.
הרומן זכה ברובו למבקרים, ומכר רק 13,000 עותקים בארבעת החודשים הראשונים שלו במכירה. הספר זכה גם לסרט המשך, "Time of the Twins" (זמן התאומים), שגם אותו כתבו האחיות ג'נר.
קריירה > אופנה וקוסמטיקה

לקיילי יש במשותף עם אחותה קנדל מותג אופנה בשם "Kendall + Kylie" הנמכר בחנויות אופנה נחשבות וביניהן ניומן מרכוס, נורדסטרום, סאקס והשדרה החמישית. הוא שווק לראשונה ב-2013 ברשת Pacsun. בהמשך עיצבו האחיות קולקציות קפסולה לרשת העולמית טופשופ, והן אף עצבו קולקציה לרשת Forver New האוסטרלית. בספטמבר 2016 השיקו השתיים את קולקציית האביב קיץ שלהן במסגרת שבוע האופנה בניו-יורק.
ב-2015 ג'נר השיקה לבדה את חברת הקוסמטיקה "Kylie Cosmetics". תחילה היא השיקה שפתונים, כאשר מכירתם החלה האתר בו נמכרו קרס בתוך פחות מדקה. בהמשך התרחבה החברה והיא מוכרת שלל מוצרי איפור, בהם: צלליות, סומק, מוצרי גבות, היילייטר ומברשות איפור. כחלק מהחברה, קיילי שיתפה פעולה עם אחיותיה קורטני, קים, קלואי וקנדל, ועם אמה קריס, בשתי קולקציית איפור שונות. באוגוסט 2017 פורסם כי החברה בדרך למכירות של מיליארד דולר, אך במאי 2020 התברר שהדו"חות הרווחים נופחו.
בפברואר 2016 הכריזה קיילי על קולקציית לקים שתימכר ברשת וולמארט.
בסתיו 2016 היא הוכרזה כפרנזטורית של מותג הספורט "פומה". בנובמבר 2016, ג'נר הודיעה על פתיחת חנות בגדים אונליין הנושאת את שמה, בה נמכרים מוצרי מרצ'נדייז שלה.
ביוני 2017 הוציאה קיילי ליין משקפי שמש בעיצובה יחד עם מותג המשקפיים האוסטרלי "Quay", בקולקציה שזכתה לשם "Quay x Kylie".
קריירה > 2019-2020: הופעת הבכורה של "Kylie Skin"

באפריל 2019, ג'נר ואחותה קים קרדשיאן יחד עם המותג "KKW Beauty" של קים, שיתפו פעולה כדי ליצור ניחוח חדש. שיתוף הפעולה הזה הפך לגיחה הראשונה של קיילי בניחוח, והוא הושק רשמית באפריל באותה השנה. במאי, חודש לאחר מכן, השיקה ג'נר את מותג הטיפוח שלה "Kylie Skin".
המותג החל לייצר מוצרי עור, לרבות שטיפות פנים, קרצוף, קרמי לחות ומגבונים להסרת איפור. ביוני 2019, חברת הקוסמטיקה שבבעלותה "Kylie Cosmetics" השיקה את שיתוף הפעולה שלהם עם אחותה קלואי קרדשיאן בשם "Kylie Cosmetics x Koko Collection". זה סימן את שיתוף הפעולה השלישי שלהם לאחר שהשיקו בעבר קולקציה מיוחדת של מוצרי שפתיים בשם "Koko Kollection" ב-2016, והחלק השני ב-2017.
בספטמבר, ג'נר הודיעה שהיא משמשת כמנהלת האיפור האמנותית של תצוגת המסלול של בלמיין באביב 2020 בשבוע האופנה בפריז. כדי לחגוג את התפקיד החדש, "Kylie Cosmetics" ובית האופנה בלמיין השיקו קולקציית איפור קפסולה שתהיה זמינה ב-27 בספטמבר, שזהו יום התצוגה, באתר של המותג Kylie Cosmetics. זו הייתה הפעם הראשונה שג'נר שיתפה פעולה בקולקציית איפור עם מישהו מחוץ למעגל הפנימי של משפחתה.
בנובמבר 2019 הודיעה קיילי על מכירת 51% ממניות חברת הקוסמטיקה Kylie Cosmetics, תמורת 600 מיליון דולר לחברת מוצרי היופי והטיפוח "Coty lnc".
קריירה > פרשת פורבס

במאי 2020 פורבס הודיעו כי הם שללו את תואר המיליארדרית מג'נר לאחר שטענו כי ג'נר זייפה מסמכים כך שייראה כאילו הכנסותיה גדולות יותר ממה שהיו בפועל על מנת לזכות בתואר המיליארדרית הצעירה ביותר בכל הזמנים. כבר בשנת 2018 פורבס טענו כי הונה של ג'נר עומד על 900 מיליון דולר וכי היא בדרך להיות המיליארדרית הצעירה ביותר בכל הזמנים בגיל 21 בלבד, כשהיא שוברת את השיא של מארק צוקרברג שעשה זאת בגיל 23. מאוחר יותר פורבס הכריזו כי ג'נר הפכה למיליארדרית באופן רשמי. אם כי לאחר פרסום המאמר במאי 2020 התברר כי הונה של ג'נר עומד על 900 מיליון דולר. באוקטובר אותה שנה פורבס עדכנו את רשימת הנשים העשירות ביותר בצפון אמריקה והורידו שוב את הונה של ג'נר לכדי 700 מיליון דולר בלבד, זאת מאחר שהתברר כי שווי החברה שלה ירד באופן דרסטי ובכך גם שווי מניותיה וכן כי שווי החברה למעשה התברר נמוך יותר ממה שחשבו לאחר שהתברר כי מכירת חצי מהחברה לחברת קוטי הייתה בשווי שהיה גדול יותר ביחס להכנסות החברה ושווי מניותיה. באוגוסט 2021 מגזין פורבס עדכן פעם נוספת את הרשימה והוריד שוב את הונה של ג'נר לכדי 620 מיליון דולר, אם כי ג'נר נכון להיום היא האדם הכי צעיר ברשימה.
ביום בו פורבס פרסמו את ההאשמות נגדה, ג'נר פרסמה סדרה של ציוצים בטוויטר בהם היא מכחישה את ההאשמות נגדה ואף עורך דינה של ג'נר דרש מפורבס לחזור בהם מהצהרותיהם, כאשר כינה את הצהרותיהם כ"שקריות חד משמעית". פורבס סירבו לחזור בהם וטענו כי המאמר פורסם לאחר חקירה מתמשכת של מספר חודשים ובה נמצא פער בין מה שדווח לעיתונאים לבין מה שדווח לבעלי המניות.
קריירה > 2021-הווה: הרחבות עסקיות וטלוויזיה

בשנת 2020, ג'נר ומשפחתה הודיעו שתוכנית הריאליטי שלהם, משפחת קרדשיאן, תסתיים לאחר עשרים עונות וכמעט 15 שנים בשידור.
באוגוסט 2021, ג'נר השיקה את המותג "Kylie Swim", לבגדי ים חדשים הכוללים מידות לכל הנשים, וב-17 בספטמבר הוא הושק רשמית באתר האינטרנט של ג'נר. לאחר הפרסום, החברה קיבלה תגובות וביקורות רבות ברשתות החברתיות, כאשר אנשים טענו שהמוצרים באיכות גרועה ולא מעשיים, ואמרו כי צריך להשתמש בהם רק לתמונות באינסטגרם. ב-21 בספטמבר היא הכריזה על מותג מוצרי טיפוח ושיער חדש לתינוקות, בשם "Kylie Baby".
בינואר 2022, ג'נר הפכה לאישה הראשונה שזכתה בתואר 300 מיליון עוקבים ברשת החברתית אינסטגרם, ועל פני מחזיקת השיא הקודמת, הזמרת אריאנה גרנדה.
באפריל 2022, ג'נר ומשפחתה חזרו למסכי הטלוויזיה עם תוכנית הריאליטי החדשה שלהם, "הקרדשיאנס", לאחר שעזבו את רשת השידור E! כדי להצטרף לרשת הולו.
התוכנית מציגה את ג'נר, לצד אחיותיה קורטני, קים, קלואי וקנדל, ואמה קריס ג'נר, והיא מציגה גם שותפים לשעבר ובהווה, כולל סקוט דיסיק, טראוויס בארקר, טריסטן תומפסון וקורי גמבל (בן זוגה של קריס), כשקניה ווסט מופיע בהופעת אורח העונה הראשונה עלתה לראשונה ב-14 באפריל 2022, וניתן לצפות בעשרת הפרקים שלה באופן בלעדי ברשת דיסני פלוס. מאוחר יותר ב-2022, הוכרז שהתוכנית תחזור לעונה שנייה, שהוצגה לראשונה ב-22 בספטמבר 2022. בסוף שנת 2022, הוכרז כי התוכנית חודשה רשמית לעונה שלישית, שעלתה רשמית ב-25 במאי 2023.
חיים אישיים

בפברואר 2015 התפרסם כי ג'נר רכשה בית על שטח של 1.5 דונם בקלבסס, קליפורניה, בסך 2.7 מיליון דולר.
במאי 2016 רכשה אחוזה בהידן הילס, קליפורניה, בסך שישה מיליון דולר, ובאוגוסט אותה שנה רכשה את הבית השכן בסך 4.5 מיליון דולר.
ג'נר הייתה במערכת יחסים מתוקשרת עם הראפר טייגה מאז סוף 2014. השניים נפרדו במאי 2016, אז החלה לצאת עם הראפר PartyNextDoor. ביולי 2016 השניים חזרו, ונפרדו בשנית לאחר מכן. באפריל 2017 החלה לצאת עם הראפר טראוויס סקוט. ב-1 בפברואר 2018 נולדה ביתם. ב-2 בפברואר 2022 נולד בנם. בינואר 2023 התחילה לצאת עם השחקן טימותי שאלאמה.
פילמוגרפיה

| כעצמה> שנה | כעצמה> שם התוכנית | כעצמה> הערות | כעצמה> הערת שוליים |
| --- | --- | --- | --- |
| 2007–2021 | משפחת קרדשיאן | משתתפת ראשית |  |
| 2010, 2013 | קורטני וקלואי עושות את מיאמי | פרקים: "It's My Life" ו"Dragon Me Down" |  |
| 2012 | הטופ מודל הבאה | עונה 18, פרק: "Kris Jenner" |  |
| 2012 | Million Dollar Closets | פרק: "Pilot" |  |
| 2014 | נראה אותך (ארצות הברית) | פרק: "Kendall & Kylie & Gary Owens" |  |
| 2014 | MMVAs 2014 | מנחה |  |
| 2014 | קורטני וקלואי עושות את האמפטונס | פרק 1 |  |
| 2014 | Ridiculousness | פרק: "Kendall and Kylie Jenner" |  |
| 2015 | אני קייט | 3 פרקים |  |
| 2015 | Kingin' with Tyga | פרק: "The Life" |  |
| 2017 | החיים על פי קיילי | משתתפת ראשית |  |
| 2020 | ג'סטין ביבר: עונות | הופעת קמע |  |
| 2022 | הקרדשיאנס | משתתפת ראשית |  |
| וידאו-קליפים> שנה | וידאו-קליפים> השיר | וידאו-קליפים> אמן | וידאו-קליפים> תפקיד | וידאו-קליפים> הערת שוליים |
| --- | --- | --- | --- | --- |
| 2013 | "Find That Girl" | The Boy Band Project | מושא אהבה |  |
| 2014 | "Recognize" | PartyNextDoor (מארח את דרייק) | עצמה |  |
| 2014 | "Blue Ocean" | ג'יידן סמית' | עצמה |  |
| 2015 | "Stimulated" | טייגה | מושא אהבה |  |
| 2015 | "Dope'd Up" | טייגה | מושא אהבה |  |
| 2015 | "I'm Yours" | ג'סטין סקיי (מארחת את וויק מנסה) | זמרת קריוקי |  |
פרסים ומועמדויות

| שנה | הפרס | קטגוריה | תוצאה | הערת שוליים |
| --- | --- | --- | --- | --- |
| 2013 | פרסי בחירת הנוער | כוכבת ריאליטי: נשים | זכייה |  |
| 2014 | פרסי בחירת הנוער | כוכבת ריאליטי: נשים | מועמדות |  |
| 2015 | פרסי בחירת הנוער | אינסטגרמר | מועמדות |  |
| 2015 | פרסי בחירת הנוער | צלם סלפי | מועמדות |  |
ראו גם

קנדל ג'נר
ביאורים

↑  ג'נר שינתה את שמה מברוס לקייטלין עקב שינוי מינה ב-2015.
מיה מורגנשטרן

| --- | --- |

צילום משנת 2018
 לידה:  1 במאי 1962 (בת 62) בוקרשט, הרפובליקה העממית הרומנית 
 שם לידה:  Maia Emilia Ninel Morgenstern
 סוגה מועדפת:  דרמה, קומדיה, סרטי דרמה, סדרות טלוויזיה, מערכונים
 מדינה:  רומניה
 תקופת הפעילות:  מ-1980
 עיסוק:  שחקנית תיאטרון וקולנוע, מנהלת תיאטרון
 מקום לימודים:  האוניברסיטה הלאומית לתיאטרון ולקולנוע "יון לוקה קאראג'אלה" 
 צאצאים:  Tudor Istodor 
 פרסים והוקרה:  פרס האקדמיה האירופית לקולנוע לשחקנית הטובה ביותר (1993)  מפקד מסדר ההצטיינות הלאומי  אביר מסדר האמנויות והספרות  קצין גבוה במסדר ההצטיינות הרומני 
 פרופיל ב-IMDb
 
מַיה מורגנשטרן בשמה המלא - מיה אמיליה נינל מורנשטרן (ברומנית: Maia Morgenstern; ב-יידיש: מאיה מורגנשטערן, נולדה ב-1 במאי 1962) היא שחקנית קולנוע וטלוויזיה יהודייה-רומנייה, בשפות רומנית ויידיש, המוכרת בעולם, בין השאר, בזכות גילומה של מרים, אם ישו בדרמה ההיסטורית הקולנועית של מל גיבסון "הפסיון של ישו". החל משנת 2012 היא מכהנת כמנהלת התיאטרון היהודי הממלכתי בבוקרשט.
ביוגרפיה

אמיליה-מיה-נינל מורגנשטרן נולדה ב-1962 בבוקרשט במשפחה יהודית. אביה, אשר מורגנשטרן, מורה במקצועו, היה במקור מן העיירה רֵן בבסרביה ואמה, שרה לבית רפפורט, הייתה מדורוחוי. הסבים והסבתות שלה נשלחו בימי השואה לטרנסניסטריה ולאושוויץ. מיה מורגנשטרן סיימה בהצטיינות את לימודיה באוניברסיטה הלאומית לתיאטרון ולקולנוע ע"ש יון לוקה קאראג'אלה בבוקרשט בשנת 1985  בכיתה של דם רדולסקו.
לאחר מכן עברה מורגנשטרן לשחק בתיאטרון הנוער שבפיאטרה ניאמץ עד 1988, ובהמשך לתיאטרון הממלכתי היהודי בבוקרשט.
מורגנשטרן הופיעה במספר מחזות בתיאטרון הלאומי של בוקרשט, הבולטים שבהם היו "המלאך הכחול" ו"לולה לולה", בו גילמה את דמותה של שחקנית הקולנוע והזמרת הגרמנייה מרלן דיטריך.
מורגנשטרן שיחקה במספר סרטים רומניים והונגריים, הבולטים ביניהם היו "האלון", אשר על תפקידה בו זכתה ב"פרס האקדמיה האירופאית" ו"החדר השביעי", בו גילמה את דמותה של הפילוסופית הגרמנייה אדית שטיין וזכתה בפרס פסטיבל הסרטים של ונציה ביחד עם השחקנית ההונגרייה מרתה מסארוש.
בשנת 1995 נבחרה על ידי הבמאי היווני תיאו אנגלופולוס לשחק בסרטו "המבט של אודיסאוס".
מורגנשטרן קיבלה הכרה עולמית בשנת 2004, כשנבחרה על ידי מל גיבסון לגלם את דמותה של מרים, אם ישו בדרמה ההיסטורית, מועמדת 3 פרסי אוסקר "הפסיון של ישו".
בסרט שיחקה מורגנשטרן בשפה הארמית לפי דרישת הבמאי.
בשנת 2016 שיחקה בדרמת הריקודים "מתח גבוה" לצידם של פול פרימן וג'יין סימור.
מורגנשטרן הייתה נשואה פעמיים במהלך חייה, בשנים 1983–1999 לשחקן התיאטרון קלאודיו איסטודור ובשנים 2001–2015 לרופא דומיטרו בלצציאנו. נולדו לה שלושה ילדים: מנישואיה הראשונים - בשנת 1984 - טודור אהרון איסטודור, שחקן תיאטרון בעצמו, מקשר ללא נישואים עם השחקן אנדראש אישטוואן דמטר בשנת 1999 - בת בשם אווה לאה קאביריה, ומנישואיה השניים - בת נוספת בשם אנה איסדורה.
החל משנת 2012 היא מנהלת את התיאטרון הממלכתי היהודי בבוקרשט.
פרסים ואותות כבוד

1989 - פרס השחקנית הטובה ביותר - בתחרות איגוד יוצרי הסרטים הרומני על משחקה בסרט Cei care plătesc cu viaţa (המשלמים בחייהם)
1990 - פרס לוצ'יה סטורדזה בולנדרה של איגוד התיאטרון הרומני, על משחקה בתפקיד מדיאה ב"טרילוגיה העתיקה" בבימויו של אנדריי שרבאן
על משחקה בסרט הרומני Balanţa (The Oak, האלון) זכתה בתואר השחקנית הטובה ביותר בפסטיבל הסרטים הבינלאומי בז'נבה (1992) ומטעם איגוד יוצרי הסרטים הרומני, וכן בפרס השחקנית הטובה ביותר באירופה, מטעם האקדמיה האירופית לקולנוע (1993)
1993 - פרס השחקנית הטובה ביותר - על משחקה במחזה "גטו" מאת יהושע סובול בתיאטרון הלאומי הרומני בבוקרשט
1995 - פרס איגוד התיאטרון הרומני על משחקה ב"לולה בלאו"
2004 - פרס שחקנית הקולנוע הטובה ביותר מטעם האקדמיה למדיה רב-תרבותית אתנית בבריטניה, על משחקה כמרים ב"פסיון של ישו"
פילמוגרפיה מובחרת

Secretul lui Bachus - 1984 - סודו של בכחוס
Rămânerea - 1990 - הישארות
Balanța - 1992 - המאזניים - (באנגלית: The Oak - האלון) - נלה
Cel mai iubit dintre pământeni - 1993 - האהוב שבבני הארץ, לפי הרומן של מרין פרדה
Trahir - 1993 - לבגוד
Nostradamus - 1994 - נוסטרדמוס - הלן
A șaptea cameră -  1995 - החדר השביעי
Privirea lui Ulyse - 1995 - המבט של אודיסאוס
Fiii Witman - 1997 - בני ויטמן
Omul zilei - 1997 - איש השעה
1999 - Triunghiul morții - משולש המוות - המלכה מריה
Patul lui Procust -  2001 - מיטת פרוקוסט
2004 - הפסיון של ישו
2004 - Orient Express - אוריינט אקספרס - אמליה פרונזטי
2005 - „15”
2010 - Eva - אווה - מריה, אמה של אווה
2010 - Sânge tânăr, munți și brazi - דם צעיר, הרים ואשוחים - אמא
La fin du silence - 2011 - סוף השתיקה
2013 - The Secret of Polichinelle - הסוד של פולישינל - מאיה
Domnișoara Christina - 2013 - העלמה כריסטינה, לפי נובלה מאת מירצ'ה אליאדה - גברת מוסקו
2016 - High Strung - מתח גבוה -  מאדאם מרקובה
2020 - What About Love - מה עם אהבה? - האחות מרטינה
בטלוויזיה

הופיעה בסדרות:
2009 - Aniela - אניילה - בתפקיד אמא אירינה
2010–2011 - Iubire și Onoare - אהבה וכבוד- בתפקיד מרייטה
Las Fierbinți - 2015–2012 - סדרה קומית -  בתפקיד צאצה רפידואייקה
2018–2019 - Fructul oprit -  הפרי האסור - בתפקיד מגדה פופה
2019–2020 - Sacrificiul -  קורבן - בתפקיד אווה אופריאה / אווה יואניד
ספרים

2020 - "Nu sunt eu" (אינני אני) - אוטוביוגרפיה - יומן
2022 - Eu sunt Maia  (אני מאיה)
הערות שוליים

↑  בוגרי האוניברסיטה הלאומית לתיאטרון ולקולנוע ע"ש יון לוקה קאראג'אלה בבוקרשט, באתר https://edurank.org/
↑  Eu sunt Maia 2022 ביוגרפיה בעיטפה
↑  המסע של אודיסאוס, באתר הסינמטק
↑  שאלות ותשובות קשת: על משפחה ועל משחק בכוח החמישי, באתר https://www.rri.ro/he_he/pages/home/, ‏26 ביולי 2020
↑  על אודות מיה מורגנשטרן באתר התיאטרון הממלכתי היהודי בבוקרשט, באתר https://teatrul-evreiesc.com.ro/
↑  המשלמים בחייהם (ברומנית), באתר http://www.tvr.ro/, ‏2 בפברואר 2015
↑  מיה מורגנשטרן - סרטון (ברומנית), באתר https://www.viva.ro/, ‏17 ביוני 2008
↑  פסטיבל הסרטים הבינלאומי בז'נבה - 1992 (באנגלית), באתר https://mubi.com/
↑  האקדמיה האירופית לקולנוע, הזוכים - 1993 (באנגלית), באתר https://www.europeanfilmacademy.org/
↑  השחקנית מיה מורגנשטרן בת 55 (ברומנית), באתר https://www.radioromaniacultural.ro/, ‏1 במאי 2017
↑  המחזמר "הערב: לולה בלאו", מאת גיאורג קרייזלר, הוצג בתיאטרון היהודי הממלכתי בבוקרשט ביום הלאומי, 25 שנה לאחר הופעת הבכורה שלו (ברומנית), באתר https://www.news.ro/, ‏29 בנובמבר 2018
↑  מיה מורגנשטרן בגיל 56: החיים קשים יותר מאשר בסרטים (ברומנית), באתר https://www.click.ro/, ‏1 במאי 2018
↑  הספר: אינני אני (ברומנית), באתר https://www.litera.ro/
| --- | --- |
בקרת זהויות :  NLI: 987007298162605171  PLWABN: 9810692737205606  BIBSYS: 756  BnF: cb14038611k (data)  GND: 1021037265  ISNI: 0000 0001 1440 9585  LCCN: nr2003040103  NKC: xx0050892  NLA: 40474826  NLK: KAC2020M1488  NLR:   NTA: 43431725X  SUDOC: 113788290  Trove: 1447234  VIAF: 32198468   WorldCat (עם VIAF): 32198468
לורד וולדמורט

| --- | --- |

הלורד וולדמורט בסרט החמישי
 שם ספר:  סדרת ספרי "הארי פוטר"
 שם סרט:  סדרת סרטי "הארי פוטר"
 הופעה ראשונה:  הארי פוטר ואבן החכמים
 הופעה אחרונה:  הארי פוטר ואוצרות המוות
 יוצרים:  ג'יי קיי רולינג
 גילום הדמות:  רייף פיינס
 דיבוב בשפה העברית:  מיכה אוזין סליאן (1)   יחזקאל לזרוב (4 - 5)   לירון לב (כטום רידל - 2)
 מידע
 שם אמיתי:  טום ואנדרולו רידל / טום מארבולו רידל
 כינויים:  זה-שאין-לנקוב-בשמו, אדון האופל, אתה-יודע-מי, היורש של סלית'רין
 סטטוס:  מת
 תאריך לידה:  31 בדצמבר 1926
 מקום לידה:  לונדון 
 גזע:  אדם
 מין:  זכר
 מקצוע:  רוצח סדרתי, רודן בדיוני, פושע מלחמה
 שיוך:  קוסמי אופל
 נטייה:  רע
 מומחיות:  קסמי אופל
 כוחות:  קסמים, לחשננית, ביאור הכרה
 חבר לשעבר בקבוצה:  אוכלי המוות
 סגנון לחימה:  קסמים
 אזרחות:  הממלכה המאוחדת 
 תאריך פטירה:  2 במאי 1998
 מקום פטירה:  הוגוורטס 
 סיבת המוות:  נהרג כאשר קללה ששלח לכיוון הארי פוטר חזרה אליו
 דמויות קשורות
 משפחה:  טום רידל האב (אב) מרופי גונט (אם) דלפי רידל (בת)  תומאס רידל (סבא) מרי רידל (סבתא) ואנדרולו גונט (סבא) גברת גונט (סבתא) מורפין גונט (דוד) סלזאר סלית'רין (אב קדמון) קדמוס פברל (אב קדמון)
 חברים:  אוכלי המוות
 אויבים:  הארי פוטר וצבא דמבלדור אלבוס דמבלדור ומסדר עוף החול
 
טום ואנדרולו רידל, המוכר בעיקר בכינויו לורד ווֹלְדֶמוֹרְט (באנגלית: Lord Voldemort, מבוטא / voldəˌmɔɹtˈ/ או /voldəˌmɔː(ɹ)tˈ'/ - ווֹלְדֶמוֹרְט) הוא דמות בדיונית המופיעה כדמות האנטגוניסט הראשי בסדרת ספרי וסרטי הארי פוטר מאת ג'יי קיי רולינג, וולדמורט הוזכר לראשונה בספר הראשון בסדרה, הארי פוטר ואבן החכמים, שיצא לאור בשנת 1997. הוא מופיע בכל ספרי הסדרה, למעט הספר השלישי, הארי פוטר והאסיר מאזקבאן, והספר השישי, הארי פוטר והנסיך חצוי-הדם, בהם הוא רק מוזכר, וכך גם בעיבודים הקולנועיים. וולדמורט נחשב לאחד מהקוסמים החזקים ביותר בעולם הקוסמים, ובספרים נאמר כי היחיד שממנו הוא חושש הוא אלבוס דמבלדור, מנהל הוגוורטס בששת הספרים הראשונים. במשאלים שונים בהם נערכה הצבעה על הדמות המרושעת ביותר בספרות ובקולנוע, זכה וולדמורט במקום הראשון.
על פי עלילת הספרים, נולד רידל בשנת 1926 בלונדון לאב טום רידל ולאם מרופי גונט. וולדמורט הוא צאצא ישיר של סלזאר סלית'רין, אחד מארבעת מייסדי הוגוורטס, בית הספר לכישוף ולקוסמות. וולדמורט הוא אויבו הגדול ביותר של הארי פוטר, ולפי נבואה שניתנה שנים אחדות לפני אירועי הספר הראשון, הארי מחזיק בכוח שהלורד וולדמורט לא מכיר, והנבואה ניבאה ש"אחד מהם יומת בידי השני, כי איש מהם לא יוכל לחיות כל עוד השני ימשיך להתקיים" וולדמורט שואף לכבוש לא רק את עולם הקוסמים, אלא גם את עולם המוגלגים, המחוסרים יכולות קסם. הפחד ממנו גדול עד כדי כך שמעט מאוד אנשים מוכנים לומר את שמו, ובמקום זאת מתייחסים אליו בתור "אתה יודע מי" או "זה שאין לנקוב בשמו". גם תומכיו, המכנים את עצמם אוכלי המוות, פונים אליו רק בתואר "אדון האופל".
שם

בשפת המקור, אנגלית, שמו של לורד וולדמורט (Lord Voldemort) הוא טום מארבולו רידל (Tom Marvolo Riddle), כך שהמשפט "אני לורד וולדמורט" הוא אנגרמה של שמו המקורי. בתרגום לעברית, כדי לשמר את האנגרמה המקורית, החליפה המתרגמת גילי בר-הלל את שמה האמצעי של הדמות ל"ואנדרולו".
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |

| T | R | O | M | E | D | L | O | V |  | D | R | O | L |  | M | A |  | I |

| 16 | 15 | 14 | 13 | 12 | 11 | 10 | 9 | 8 |  | 7 | 6 | 5 | 4 |  | 3 | 2 |  | 1 |

|  | E | L | D | D | I | R |  | O | L | O | V | R | A | M |  | M | O | T |
|  | 12 | 10 | 11 | 7 | 1 | 15 |  | 14 | 4 | 9 | 8 | 6 | 2 | 13 |  | 3 | 5 | 16 |
לפי רולינג שמו של וולדמורט הומצא על ידיה ואין לו בסיס היסטורי. בראיון שנערך עמה, היא אמרה ששמו של וולדמורט אמור להיות מבוטא עם ט' אילמת, כפי שמקובל בצרפתית, שכן משמעות השם בצרפתית היא "בריחה ממוות". גרסה זו הייתה בשימוש בארבעת הספרים המוקלטים הראשונים שיצאו לאור בארצות הברית; אולם, עם יציאתו לאקרנים של הסרט הראשון, שבו הדמויות שקראו לו בשמו האמיתי ביטאו את האות ט', שונתה ההגייה בספרים המוקלטים. הגייה זו נותרה בתוקף גם בסרטים הבאים שיצאו לאקרנים.
יצירת הדמות

בראיון שנערך עמה בשנת 1999, אמרה רולינג שדמותו של וולדמורט הומצאה בתור הנמסיס של הארי פוטר, הגיבור הראשי של הסדרה, וכי לא חשפה את סיפור הרקע שלו כבר בתחילת הסדרה במכוון: "הרעיון הבסיסי [היה שהארי] לא ידע שהוא קוסם... כך שאני בערך הלכתי אחורה מהנקודה הזאת על מנת למצוא כיצד הוא היה יכול להיות, שהוא לא ידע מה הוא באמת... כשהוא היה בן שנה, הקוסם המרושע ביותר מזה מאות שנים ניסה לרצוח אותו. הוא רצח את הוריו של הארי, ואז ניסה לרצוח אותו – הוא ניסה לקלל אותו... הארי היה צריך לגלות, לפני שאנחנו מגלים. ומסיבה מסתורית הקללה לא עבדה על הארי. כך שהוא שרד עם הצלקת הזו בצורת ברק על מצחו, והקללה חזרה אל הקוסם המרושע, שנאלץ להתחבא מאז".
בספר השני, חשפה רולינג את הפרדוקס, שוולדמורט תיעב קוסמים שאינם טהורי דם, אף שהוא עצמו חצוי דם. בריאיון ל־BBC בשנת 2000, אמרה רולינג כי וולדמורט הוא למעשה בריון עם שנאה עצמית: "ובכן, אני חושבת שלעיתים קרובות המקרה הוא שהבריונים נטפלים למה שהוא בעצם החולשה הגדולה ביותר שלהם, כפי שהם רואים אותה, והם מטילים זאת ישר על מישהו אחר ואז הם מנסים להשמיד את האחר וזה מה שוולדמורט עושה". באותה שנה היא חידדה את אמירותיה לגבי וולדמורט. היא החלה לקשור בינו לבין עריצים אמיתיים, ותיארה אותו בתור "פסיכופת משתולל, שמגלה אדישות מוחלטת בתגובה לסבלם של אחרים". אולם, בשנת 2004 היא הכחישה כי וולדמורט מבוסס על דמות היסטורית כלשהי. בשנת 2006 היא הוסיפה וגילתה כי לוולדמורט יש פחד מהותי אנושי: פחד מפני המוות. רולינג אמרה "הפחד של וולדמורט הוא מהמוות, מוות משפיל. אני מתכוונת, הוא מחשיב את המוות להשפלה. הוא חושב שזו חולשה אנושית מבישה, כפי שאתה יודע. הפחד הגדול ביותר שלו הוא מהמוות".
לאורך כל הסדרה הדגישה רולינג שהשם "וולדמורט" גורם לפחד כה גדול בעולם הקוסמים, עד כדי שאמירתו נחשבת למסוכנת, ורוב הדמויות מסרבות להתייחס אליו בשמו המפורש. בספר השביעי מוטל טאבו על השם, כך שוולדמורט ותומכיו יוכלו, בעזרת קסם, לאתר כל מי שאומר אותו.